પહેલાના સમયમાં ઘણાં લોકો ચા, બીડી, તમાકું જેવી વસ્તુઓનાં બંધાણી હતાં.હવે નેટ જગતમાં લોકો બ્લોગનાં બંધાણી થઇ ગયા છે. કેટલાંક બ્લોગર મિત્રો નિવૃત જિંદગી જીવે છે તે ગમે ત્યારે પોસ્ટ મૂકી શકે અને ગમે ત્યારે કોઈને પણ કોમેન્ટ આપી શકે. બીજા કેટલાંક મિત્રો બ્લોગ માટે જ સમર્પિત થઇ ગયા છે એટલે તેઓ બ્લોગ સિવાય કશું કરતાં જ નથી. માટે તેઓ પણ ગમે ત્યારે પોસ્ટ મૂકી શકે અને ગમે ત્યારે કોઈને પણ કોમેન્ટ આપી શકે.જયારે કેટલાંક મિત્રો પોતાની અનુકુળતાએ શિડ્યુલમાં ગોઠવીને પોસ્ટ મૂકે છે અને સવારે કે રાત્રે કોમેન્ટ આપે છે. આ બધા મિત્રો એક બાજુ અને હવે બીજી બાજુના બ્લોગર મિત્રોને જાણીએ.